《闰七月十六日山中早发》
元代·郭钰

宿雨剩微凉，游云弄新旭。客子将出门，阴晴苦为卜。

驱车涉前将，今夕投谁宿。雨久愁跻攀，日长畏炎燠。

使无尘故萦，在家贫亦足。天意讵得知，畴能遂所欲。

俯看山径泥，来往满新躅。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。